**Казімі́р Адáмавіч Равя́ка** (або **Рэвя́ка**) (1937 – 2013) — савецкі і беларускі гісторык, доктар гістарычных навук, прафесар ([БДУ](https://be.wikipedia.org/wiki/%D0%91%D0%B5%D0%BB%D0%B0%D1%80%D1%83%D1%81%D0%BA%D1%96_%D0%B4%D0%B7%D1%8F%D1%80%D0%B6%D0%B0%D1%9E%D0%BD%D1%8B_%D1%9E%D0%BD%D1%96%D0%B2%D0%B5%D1%80%D1%81%D1%96%D1%82%D1%8D%D1%82)). Антыкавед, даследаваў гісторыю Пунічных войнаў. Нарадзіўся ў 1937 г. у вёсцы Смалянікі. У 1955 г. скончыў школу ў в. Мядзведзічы Ляхавіцкага раёна. У тым жа годзе паступіў у Мінскі бібліятэчны тэхнікум імя А. С. Пушкіна, які скончыў з адзнакай. **У 1962 скончыў гістарычны факультэт БДУ. У тым жа годзе пачаў працаваць настаўнікам у школе ў вёсцы Сінкевічы Лунінецкага раёна.** З 1967 працаваў выкладчыкам у Краснабярэжскім сельскагаспадарчым тэхнікуме (Жлобінскі раён). 3 1972 г. К. А. Рэвяка працаваў на кафедры гісторыі старажытнага свету і сярэдніх вякоў БДУ (з 1997 г. — прафесарам). У 2001 г. абаронена доктарская дысертацыя на тэму «Барацьба Рыма і Карфагена за сусветнае панаванне». Шмат гадоў К. А. Рэвяка курыраваў работу студэнцкага навуковага гуртка кафедры «Антычнасць і сучаснасць», які існуе ўжо каля 30 гадоў. К. А. Рэвяка з’яўляўся адным з аўтараў беларускага падручніка для сярэдняй школы па гісторыі старажытнага свету, шэрагу вучэбных дапаможнікаў. Гісторык быў адзначаны Ганаровымі граматай Міністэрства вышэйшай і сярэдняй спецыяльнай адукацыі БССР (1978, 1987), Ганаровай граматамі БДУ (1980, 2001), Ганаровай граматай БДУ да 50-годдзя гістарычнага факультэта (1984) і іншымі ўзнагародамі.

**К.А. Равяка і Лунінец**

1. Гонар зямлі нашай : [К. А. Рэвяка] // Памяць : гіст.- дакум. хроніка Лунінецкага р-на / укл. Т. В. Канапацкая. Мн.: Беларусь,1995. C. 622.